PRVI PRIKLJUČNI HIBRID, USTVARJEN V BARCELONI

|
PRVI PRIKLJUČNI HIBRID, USTVARJEN V BARCELONI
|
bet | 6/7 | Sana | 03.04.2021 | Hajmi | 108,01 Kb. | | #13982 |
PRVI PRIKLJUČNI HIBRID, USTVARJEN V BARCELONI
SEAT Leon eHybrid je prvi priključni hibrid znamke, ki so ga zasnovali in razvili v Barceloni (v Martorellu), kjer bo tudi potekala proizvodnja.
Napredne tehnologije po meri novih potreb
SEAT Leon je že od nekdaj osrednji steber SEAT-ove produktne palete, saj ima za seboj že veliko uspehov. Odkar je leta 1999 vstopil na trg, jih je bilo prodanih že več kot 2,3 milijona. Četrta generacija SEAT Leona bo znamko popeljala na novo raven, ki bo izpolnila zahteve spreminjajočega se trga. Vozilo ne nudi le novih dimenzij dinamičnosti, učinkovitosti, varnosti in privlačnosti, ampak z naprednim priključnohibridnim pogonom zagotavlja tudi neverjetno učinkovitost. V današnjem času se elektrifikacija namreč čedalje bolj uveljavlja na trgu.
Novi SEAT Leon prinaša velik napredek pri zasnovi notranjosti in zunanjosti, kar mu daje izrazitejši karakter, h kateremu veliko prispevajo prenovljene dimenzije vozila, skupna proporcionalna razmerja, bolj poudarjen sprednji del in svež pristop k tehnologiji luči – tako notranjih kot zunanjih. Še več novosti pa eHybrid skriva pod pokrovom motornega prostora.
SEAT Leon eHybrid s kombinacijo motorja z notranjim zgorevanjem, elektromotorja in baterije optimizira učinkovitost in udobje, ne da bi se pri tem zmanjšala dinamika vozila. 1,4-litrski motor TSI, elektromotor in litij-ionska baterija s kapaciteto 13 kWh zagotavljajo usklajeno moč, dinamiko, ki jo ima vsako SEAT-ovo vozilo, in zmanjšane lokalne emisije – še zlasti pri vožnji na električni pogon.
V svetu, kjer vlada digitalizacija, sistem eHybrid skrbi za še večjo povezanost SEAT Leona, saj kupcu omogoča, da digitalni svet doživlja v vozilu, pa tudi kadar ne sedi v njem.
Sistem Full Link v SEAT Leonu eHybrid omogoča brezžično tehnologijo Android Auto in Apple Car Play – spletni infotainment pa bo kmalu omogočal uporabo in-car aplikacij, ki bodo razširile in izboljšale uporabniško izkušnjo vožnje. Elektrificirani pogon omogoča dober nadzor, tudi ko niste v vozilu: uporabniki lahko na daljavo prek aplikacije SEAT Connect dostopajo do podatkov svojega vozila, upravljajo postopek polnjenja in nadzorujejo delovanje klimatske naprave.
Pri SEAT Leonu je osnovna zahteva še vedno enaka: ustvariti eno najvarnejših vozil na svetu. Vgrajenih ima nekaj najnaprednejših asistenčnih sistemov, med drugim prediktivni sistem za avtomatsko uravnavanje razdalje, asistenco za zaustavitev v sili (Emergency Assist) in sistem Travel Assist, zato je to najvarnejši avto, kar so jih doslej izdelali pri SEAT-u.
Razvoj SEAT Leona je med drugim omogočila tudi platforma MQB Evo koncerna Volkswagen. Na njeni osnovi je SEAT razvil vozilo, ki ustreza raznolikim potrebam njihovih kupcev. Prav tako pa ta platforma omogoča integracijo elektrificiranih pogonov v že uveljavljena vozila.
SEAT Leon pooseblja ključne vrednote in cilj znamke, da bi kupcem nudila najboljše možne avtomobile. S predstavitvijo novega SEAT Leona s priključnohibridno tehnologijo bo segment kompaktnih vozil doživel preobrazbo avtomobilskega trga.
SEAT je edino špansko podjetje v svoji panogi, ki pokriva celotni razpon avtomobilske proizvodnje – od dizajna, razvoja in proizvodnje do trženja. Je član koncerna Volkswagen in mednarodno podjetje s sedežem v Martorellu (Barcelona), vozila prodaja pod znamkama SEAT in CUPRA, z znamko SEAT MÓ pa pokriva produkte in rešitve za urbano mobilnost. SEAT izvaža 81 % svojih vozil in je prisoten v več kot 75 državah. Leta 2019 je SEAT prodal 574.100 vozil, zabeležil je 346 milijonov evrov dobička po obdavčenju in rekorden promet v višini več kot 11 milijard evrov.
SEAT zaposluje več kot 15.000 ljudi in ima tri proizvodne centre – Barcelona, El Prat de Llobregat in Martorell, kjer izdelujejo modele Ibiza, Arona in Leon. Na Češkem izdelujejo model Ateca, v Nemčiji model Tarraco, na Portugalskem Alhambro in na Slovaškem Mii electric, SEAT-ov prvi 100-odstotno električni avto. Tem tovarnam se pridružuje SEAT:CODE, center za razvoj programske opreme, ki se nahaja v Barceloni.
SEAT bo do leta 2025 investiral 5 milijard evrov v R&R projekte za razvoj vozil, predvsem za elektrifikacijo modelske palete, ter za opremo in infrastrukturo. Družba načrtuje, da bo Martorell do leta 2050 postal tovarna z ničelnim ogljičnim odtisom.
|
| |